cyanic-selkie/wikianc huggingface dataset:
Huiluhuiskulepinkäinen
Huiluhuiskulepinkäinen (Dryoscopus senegalensis) on afrikanlepinkäisten heimoon kuuluva varpuslintu.
Giannutri
Giannutri on osa Toscanan saariston kansallispuistoa. Asukkaita siellä on talvisin parikymmentä muuten saari on asumaton. Korkeiden kallioiden vuoksi saarella pesii valtava määrä erilaisia lintuja. Saaren luonto ja vesistö on muutenkin monimuotoinen eläinlajeiltaan.
Huiluhuiskulepinkäinen
Levinneisyys
Huiuluhuiskulepinkäistä tavataan Afrikan keskiosissa. Sen on kuvattu olevan harvinainen tai paikallisesti yleinen. Se on luokiteltu elinvoimaiseksi, koska sen levinneisyysalue on laaja ja kannankehitys vakaa.
Per Harling
Per Gunnar Harling (synt. Jansson, s. 20. kesäkuuta 1948 Bromma, Tukholma) on ruotsalainen pappi, kirjailija, virsirunoilija- ja säveltäjä.
Elämä ja työ
Harling on kirjoittanut useita jumalanpalveluselämämän uudistusta ja hengellistä laulua käsitteleviä kirjoja. Hän on myös merkittävä virsirunoilija, ja on kirjoittanut 187 virttä tai laulua. Hän on julkaissut useita laulukiirjoja ja hengellisiä lauluja käsitteleviä kirjoja. Niistä tunnetuimpia ovat laulukirja ”Hela världen sjunger” (1997) jossa on lauluja eri puolilta maailmaa, Lina Sandell-Bergin elämäkerta ”Ett ögonblick i sänder, 2003) sekä ruotsalaisten mielivirsistä kertova kirja ”Våra älskade psalmer” (2007). Hänet on mainittu 1900-luvun lopun ja 2000-luvun alun merkittävimmäksi ruotsalaiseksi virsirunoilijaksi. Hänen kirjoittamiaan tai toimittamiaan jumalanpalveluselämän kehittäiseen liittyiä kirjoja on ilmestynyt myös englanninkielisinä, esim. "Worshipping Ecumenically, Orders of Service from Global Meetings with Suggestions for Local Use", WWC Publications, Geneⱱa 1995.
Ruotsin kirkon ruotsinkielisessä virsikirjassa 23 virttä, jotka ovat joko hänen kirjoittamiaan, säveltämiään tai kääntämiään. Psalmer i 2000 talet-kirjassa on 17 hänen kirjoittamaansa, kääntämäänsä tai säveltämäänsä virttä. Hänen laulujaan on käännetty myös suomeksi ja niitä on julkaistu useissa virsi- ja laulukirjoissa.
Ruotsin kirkon virsikirja
Teksti:
Sävelmä
Per Harlingin suomesta ruotsiin kääntämiä virsiä
Ruotsin kirkon virsikirja
Den svenska psalmboken med tillägg
Aiheesta muualla
Per Harlingin kotisvu (ruotsiksi)ː https://perharling.wordpress.com/
Passacaglia (Webern)
Passacaglia (op. 1) on Anton Webernin keväällä 1908 orkesterille säveltämä teos, passacaglia. Säveltäjä itse johti teoksen kantaesityksen marraskuussa Wienissä. Passacagliasta tuli suhteellisen suosittu, ja osin tämän innoittamana Webern sovitti sen vuonna 1918 soitettavaksi pianolla kuusikätisesti. Tämä sovitus on sittemmin kadonnut.
Musiikki rakentuu d-molliin sävelletyn toistuvan kahdeksantahtisen bassokuvion ympärille. Teoksen myöhemmässä vaiheessa kuitenkin kuullaan myös pitkiä vapaasti sävellettyjä jaksoja, joissa teema katoaa.
Dirén piiri
Dirén piiri on paikallishallintoalue Timbuktun alueella Malissa. Sen hallinnollinen keskus on Diré. Piirin pinta-ala on 1 750 neliökilometriä. Asukkaita on 109 700 henkeä (vuonna 2009, väestönlaskenta).
Maantiede ja ilmasto
Dirén piiri muodostaa 0,35 % Timbuktun alueen pinta-alasta ja on siten pinta-alaltaan alueen piireistä pienin. Se rajoittuu pohjoisessa Timbuktun, idässä Gourma-Rharousin, etelässä Niafunkén ja lännessä Goundamin piireihin.
Piiri sijaitsee Nigerin sisämaasuiston pohjoisosassa. Se on pinnanmuodostukseltaan etupäässä Nigerjoen tulvatasankoa. Paikoitellen on matalia savikumpuja ja hiekkadyynejä. Vesistöjä ovat Niger ja sen sivuhaarat. Lisäksi hyödynnetään Goundamin piirissä sijaitsevaa Fatijärveä.
Seutu kuuluu Sahelin vyöhykkeeseen. Harmattan-tuulen leimaama kuiva vuodenaika kestää lokakuusta kesäkuuhun ja jakautuu viileään ja kuumaan kauteen. Epäsäännölliset sateet tulevat heinä-syyskuussa. Vuotuinen sademäärä on 200–250 millimetriä. Kasvillisuus on heinä- ja pensasaroa.
Hallinnollinen jako ja asutus
Goundamin piiristä vuonna 1961 erotettuun piiriin kuuluu Dirén kaupunkikunta ja 12 maalaiskuntaa: Arham, Binga, Bourem Sidi Amar, Dangha, Garbakoïra, Haïbongo, Kirchamba, Kondi, Sareyamou, Tienkour, Tindirma ja Tinguereguif. Kaupunginosia, kyliä ja nomadiryhmiä on 112.
Liikenne, elinkeinot ja palvelut
Diréstä on maantieyhteydet Goundamiin ja Niafunkéen. Nigerjoki on tärkeä liikenneväylä.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, vehnä, hirssi, durra, lehmänpapu, maapähkinä, kumina ja vihannekset. Lisäksi harjoitetaan käsityöammatteja ja kaupankäyntiä.
Piirissä toimii ala- ja yläkoulujen lisäksi lukio, normaalikoulu ja ammattikoulu. Terveyspalvelut käsittävä piirin poliklinikan ja 16 terveyskeskusta (vuonna 2011). Kulttuurilaitoksia ovat kirjasto ja kulttuuritalo. Diréssä on vesijohto- ja sähköverkot.
Matkailu
Mahdollisena matkailukohteena mainitaan Tindirman historiallinen kylä ja sen juutalainen hautausmaa. Diréssä on pieni hotelli.
Ian Stewart (muusikko)
thumb|Ian Stewart (kesk.) soittamassa flyygeliä The Rolling Stonesin konsertissa vuonna 1975. Ian ”Stu” Stewart (18. heinäkuuta 1938 Fife, Skotlanti – 12. joulukuuta 1985 Lontoo, Englanti) oli skotlantilainen pianisti, kosketinsoittaja ja The Rolling Stones -yhtyeen perustajajäsen.
Pittenweemin kalastajakylässä Fifen piirikunnassa Skotlannissa syntynyt Stewart aloitti pianon soiton kuusivuotiaana. Muutettuaan Lontooseen Stewart perusti The Rolling Stones -yhtyeen toukokuussa 1962 yhdessä kitaristi Brian Jonesin kanssa. Myöhemmin samana kesänä yhtyeeseen liittyivät Mick Jagger ja Keith Richards.
Vuotta myöhemmin Rolling Stones sai sopimuksen Decca-levy-yhtiön kanssa. Samalla manageriksi tuli Andrew Loog Oldham, joka erotti Stewartin yhtyeestä. Aikaisemmin muun muassa The Beatlesin kanssa työskennellyt Oldham katsoi, että kuusi soittajaa oli liian iso määrä rock-yhtyeeseen. Lisäksi Stewart ei Oldhamin mielestä sopinut ulkonäöltään yhtyeen imagoon. Stewart oli isokokoinen roteva mies ja näytti huomattavasti muita yhtyeen jäseniä vanhemmalta, vaikka ikäeroa ei ollutkaan kuin muutama vuosi.
Stewart jatkoi kuitenkin yhtyeen mukana toimien studio- ja kiertuemuusikkona sekä roudarina. Stewart soitti vuosien 1964 ja 1986 välillä jokaisella Rolling Stonesin albumilla vuoden 1968 Beggars Banquetia lukuun ottamatta. Vuonna 1986 julkaistua Dirty Work -albumia Stewart ei koskaan ehtinyt kuulemaan valmiina. Hän oli mukana myös neljällä yhtyeen maailmankiertueella.
Rolling Stonesin lisäksi Stewart työskenteli myös muiden artistien kanssa. Nimekkäimpiä levyjä, joilla hän esiintyi, olivat Led Zeppelinin albumit IV (1971) ja Physical Graffiti (1975) sekä George Thorogoodin Bad to the Bone (1982). Hän soitti myös Rocket 88 -yhtyeessä, joka julkaisi yhden levyn vuonna 1981.
Ian Stewart kuoli 47-vuotiaana sydänkohtaukseen Lontoossa joulukuussa 1985. Kun Rolling Stones valittiin Rock and Roll Hall of Fameen vuonna 1989, yhtyeen jäsenet pyysivät myös Stewartin nimeämistä. Huhtikuussa 2011 ilmestyi Stewartille omistettu tribuuttialbumi Boogie 4 Stu. Pianisti Ben Watersin ideoimalla levyllä soittaa Rolling Stonesin jäsenten lisäksi useita muita muusikkoja, kuten PJ Harvey ja Jools Holland.
Kansainvälinen huumausainevalvontalautakunta
Kansainvälinen huumausainevalvontalautakunta (International Narcotics Control Board, INCB) on itsenäinen lainkäyttöelin, joka toimeenpanee Yhdistyneiden kansakuntien huumeita koskevia yleissopimuksia. Sillä on keskeinen rooli huumausaineita ja psykotrooppisia aineita koskevien rajoitteiden täytäntöönpanon seurannassa ja lähtöaineiden sääntelyä koskevassa päätöksenteossa.
Historia
Lautakunnalla on ollut edeltäjiä kansainliitosta lähtien. Sen juuret ulottuvat vuoden 1909 Shanghaihin, jossa järjestetyssä, ensimmäisessä kansainvälisessä huumausaineiden sääntelyn konferenssissa sai alkunsa Kansainvälinen oopiumisopimus. Vuoden 1925 laajennus perusti Pysyvän keskuskomitean (joka aluksi tunnettiin Pysyvänä oopiumkeskuskomiteana ja sitten Pysyvänä huumausainekeskuskomiteana). Lautakunta aloitti työnsä vuonna 1929. Kansanliiton purkautumisen jälkeen kirjattiin vuonna 1946 uusi sopimus, joka loi valvontaelimen uuden järjestelmän hoitamiseksi. Nämä elimet yhdistettiin yhtenäiseksi lautakunnaksi vuoden 1961 huumausaineyleissopimuksessa. Lautakunnan koostumus määrittyi vahvasti vuoden 1946 sopimuksen pohjalta.
Vastuualueet
Huumeidenvalvontasopimukset jakavat vallan huumausainevalvontalautakunnan ja YK:n huumaus­aine­toimi­kunnan välillä. Toimikunnalla on valta vaikuttaa huumepolitiikkaan muita toimielimiä ohjeistamalla ja päättämällä eri aineiden valvonnasta. Toimeenpanovalta on kuitenkin varattu lautakunnalle.
Huumausaineyleissopimuksen 9 artiklassa  määrätään, että lautakunnan on pyrittävä:
Psykotrooppisia aineita koskevan yleissopimuksen 18 artikla edellyttää lautakunnan julkaisevan työstään vuosittaisia raportteja.
Yhdistyneiden kansakuntien yleissopimuksen huumausaineiden ja psykotrooppisten aineiden laitonta kauppaa vastaan 12 artikla edellyttää lautakunnan raportoivan toimikunnalle vuosittain koskien yleissopimuksen rajoitteita koskien taulukkoja I ja II. Nämä taulukot kattavat aineiden laittoman valmistuksen lähdeaineet. Jos tiettyä lähdeainetta ei ole vielä säännelty, yleissopimus edellyttää lautakunnan välittävän toimikunnalle arvionsa kyseisestä aineesta siinä tapauksessa että:
Yleissopimus edellyttää lautakunnan ilmoittavan Yhdistyneiden kansakuntien pääsihteerille tiedoista, jotka sen katsomuksen mukaan oikeuttavat lisäämään, poistamaan tai siirtämään taulukoissa olevia aineita. Pääsihteeri puolestaan lähettää tiedot osapuolille ja huumausainetoimikunnalle, ja jälkimmäinen tekee päätöksensä "ottaen huomioon sopimuspuolten tekemät huomautukset ja lautakunnan, jonka arvio on ratkaiseva tieteellisissä kysymyksissä, tekemät huomautukset ja suositukset, ja ottaen samoin asianmukaisesti huomioon muut merkitykselliset seikat".
Täytäntöönpanovaltuudet
Huumausaineyleissopimuksen 14 artikla , Psykotrooppisia aineita koskevan yleissopimuksen 19 artikla  sekä Yhdistyneiden kansakuntien yleissopimuksen huumausaineiden ja psykotrooppisten aineiden laitonta kauppaa vastaan 22 artikla antavat lautakunnalle valtuudet tutkia minkä tahansa valtion tai alueen epäonnistumista yleissopimuksen määräysten noudattamisessa. Tämä koskee myös maita, jotka eivät ole allekirjoittaneet yleissopimuksia. Lautakunta voi pyytää maiden hallituksilta selontekoja, ehdottaa aihetta koskevan tutkimuksen toteuttamista ja kehottaa hallitusta ryhtymään korjaustoimenpiteisiin.
Jos lautakunta katsoo hallituksen antamien selitysten olevan riittämättömiä, tai laiminlyöneen kehotettuihin korjaustoimenpiteisiin ryhtymisen, se voi pyytää apua sopimuksen allekirjoittaneilta osapuolilta, neuvostolta (Yhdistyneiden kansakuntien talous- ja sosiaalineuvosto) ja toimikunnalta. Lautakunta voi myös toimeenpanna aihetta koskevan raportin tietona osapuolille. Joissain tapauksissa se voi asettaa rangaistukseksi oopiumin vientirajoitusten madaltamisen 21 bis artiklan perusteella. Lautakunta voi jopa "suosittaa sopimuspuolille, että ne lopettavat määrättyjen psykotrooppisten aineiden viennin, tuonnin tai molemmat kysymyksessä olevaan maahan tai alueelle tai maasta tai alueelta, joko määrätyksi ajaksi tai kunnes lautakunta on tyytyväinen tilanteeseen tuossa maassa tai alueella". 19 artiklan mukaiset päätökset vaativat kaksi kolmasosaa lautakunnan äänistä.
Jäsenyys
Huumausaineyleissopimuksen 9 artikla  määrittää lautakunnan koostuvan kolmestatoista Yhdistyneiden kansakuntien talous- ja sosiaalineuvoston valitsemasta jäsenestä, joihin kuuluu:
Artikla edellyttää neuvoston varmistavan lautakunnan riippumattomuuden. 10 artiklassa täsmennetään, että "1. Lautakunnan jäsenet valitaan viideksi vuodeksi ja heidät voidaan valita uudestaan." Pitkät sopimusehdot ja se, että lautakunta koostuu yksilöistä eikä valtioista, suojaa lautakuntaa poliittiselta paineelta. Vaatimus siitä, että mukana on "kolme lääketieteellistä, farmakologista tai farmaseuttista kokemusta omaavaa jäsentä" päätyi mukaan lääketeollisuuden lobbauksesta. Säännös, joka edellyttää kolmen jäsenen olevan WHO:n nimeämiä on vastaava kuin vuoden 1946 sopimuksen määräys siitä, että valvontaelimen neljästä jäsenestä kahden on oltava WHO:n määräämiä. Säännös, jonka mukaan kahden neljästä jäsenestä on oltava Yhdistyneiden kansakuntien talous- ja sosiaalineuvoston nimittämiä vastaa vuoden 1946 määräystä, jonka mukaan valvontaelimen neljästä jäsenestä yhden on oltava samaisen neuvoston huumausainetoimikunnan nimittämiä.
Kritiikkiä
INCB:tä on kritisoitu itsevaltaisten valtioiden painostamisesta huumausainesopimusten noudattamiseen. Valtioiden itsemääräämisoikeuden piiriin kuuluvien asioiden on katsottu olevan lautakunnan toimivallan ulkopuolella. Lautakunnan siirtymä poliittisempaan suuntaan, yhdistettynä huumausainesopimusten tiukkaan tulkintaan ja valtioiden toiminnan arvosteluun, on herättänyt kritiikkiä.
Vuonna 2008 Yhdistyneen kuningaskunnan sisäministeri suositteli kannabiksen uudelleenluokittelua aiempaa kevyempään B-luokkaan.
Huhtikuussa 2003 YK:n huumevalvontaohjelman kysynnänvähentämispäällikkö Cindy Fazey kirjoitti lautakunnan toiminnasta murskaavan arvion, syyttäen sitä toimivaltansa ylittämisestä:
Senlis Council on esittänyt, ettei INCB ota lääkkeiden tarvetta olevaa vastuutaan vakavasti:
INCB on vuodesta 1989 alkaen julkaissut useita erityisraportteja koskien lääkeopioidien saatavuutta, ja on useita kertoja peräänkuuluttanut maailmanlaajuista reagointia tilanteen käsittelyyn.
Oulun Voimisteluseura
Oulun Voimisteluseura ry (OVOS), aiemmin Naisvoimisteluseura Oulun Kisa-Siskot ry (OKS), on 4.4.1930 perustettu Suomen Voimisteluliiton jäsenseura, joka tarjoaa liikuntamahdollisuuksia niin lapsille, nuorille kuin aikuisillekin.
Oulun Voimisteluseura on Suomen Olympiakomitean Sinettiseura ja Voimisteluliiton Priima-laatuseura.
Toiminta
Oulun Voimisteluseura tarjoaa viikoittain ohjattuja tunteja eri ikäisille ja eri lajien harrastajille. Perheille on tarjolla perheliikuntaa, alle kouluikäisille erilaisia tunteja, nuorille tanssillisen voimistelun ja tanssin tunteja ja aikuisille niin esiintyviä kuin kuntoliikunnan ryhmiäkin.
Oulun Voimisteluseura järjestää vuosittain teeman ympärille kootun kevätnäytöksen ja osallistuu lisäksi Voimisteluliiton järjestämiin kilpailuihin ja tapahtumiin. Lasten Jumppakoulu-ryhmät osallistuvat Voimisteluliiton järjestämiin Asema-tapahtumiin ja nuorten ja aikuisten ryhmät esiintyvät ja kilpailevat Voimisteluliiton järjestämissä alueellisissa ja valtakunnallisissa Show-tapahtumissa.
Uskollisuuden Kilta
Oulun Kisa-Siskot Uskollisuuden Kilta on perustettu 3.4.1973. Killan jäseneksi voi liittyä 25 vuotta täyttänyt henkilö, joka on kuulunut viisi vuotta Voimisteluliiton jäsenseuraan.
Hufin kieli
Hufin kieli (hufiksi hūf ziv) on Pamirin ylängöllä asuvien hufien puhuma iranilainen kieli.
Kieli on saanut nimensä Pandžiin laskevan Hufendz-joen muodostamasta Hufin laaksosta, joka sijaitsee Tadžikistaniin kuuluvalla Vuoristo-Badahšanin autonomisella alueella. Väestönlaskennoissa hufin puhujia ei ole rekisteröity. Vuonna 1980 heitä arvioitiin olleen noin 1 200 henkeä.
Hufi kuuluu šugnanilais-rušanilaisiin kieliin, jotka yhdessä jazguljamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään. Lähin sukukieli on rušani. Eräät kielitieteilijät pitävät hufia sen murteena.
Hufin kieli toimii hufien suullisen kanssakäymisen välineenä. Kirjakielenään hufin puhujat käyttävät tadžikkia. Viime aikoina on laadittu lisämerkeillä täydennetty kyrillinen kirjaimisto, joka mahdollistaa hufin kirjallisen käytön.
Seka-auto
thumb|280px|Rovaniemi–Petsamo-linjaa liikennöinyt seka-auto. Seka-auto tarkoittaa linja- ja kuorma-auton yhdistelmää, jossa on linja-auton matkustamoa pienempi matkustajatila sekä perässä tavaroiden kuljettamiseen tarkoitettu suhteellisen lyhyt lava. Seka-autot rakennettiin kuorma-auton alustoille. Niitä käytettiin reiteillä, joilta oli vaikea saada riittävää matkustajamäärää täysikokoiselle linja-autolle ja joilla tarvittiin tavarakuljetuksia. Seka-autoja oli Suomessa laajemmin käytössä ainakin 1920–1940-luvuilla. Muista Pohjoismaista sekä Yhdysvalloista on mainintoja seka-auton käytöstä vielä 1970-luvulla. Leikillisesti niitä kutsuttiin myös nimellä sekajuna (sekajuna tarkoittaa junaa, jossa on sekä tavara- että matkustajavaunuja ). Myös nimitystä kombineeri on käytetty.
Seka-autoliikenteen historiaa Suomessa
Seka-autoliikenne käynnistyi Suomessa 1920-luvulla. Rahdin ja matkustajien kuljettaminen samalla ajoneuvolla linjojen kannattavuuden parantamiseksi kiinnosti liikennöitsijöitä erityisesti lama-aikoina ja syrjäseutujen liikenteessä. Varhaisemmissa seka-autoissa oli tyypillisesti yhdeksän matkustajapaikkaa, mutta myöhemmin paikkaluku kasvoi 13:een ja lopulta 20:een paikkaan. Myös lastikapasiteetti kasvoi.
Seka-autoja valmistivat autokoritehtaista suurimmat sekä Oy Suomen Autoteollisuus Ab. Esimerkiksi Autokori Oy:n suunnittelemassa Volvo B22 -alustaisessa seka-autossa vuodelta 1937 oli 17 istumapaikkaa. Vuonna 1935 seka-autoja oli rekisterissä 280, mikä vastasi noin 15 prosenttia linja-autokannasta. Valmistustekniikka oli matkustamon osalta sama kuin ajankohdan linja-autoissakin. Tavaratilat olivat aluksi puurakenteisia ja avoimia lavoja, myöhemmin katettuja ja muuhun koriin paremmin sulautuvia.
Linja-autoliikennöitsijät halusivat korostaa linja- ja seka-auton eroja. Niinpä Linja-autoliitto määritteli vuonna 1936 seka-autoksi korkeintaan seitsemän matkustajapaikkaa tarjoavan auton. Asetus moottoriajoneuvoliikenteestä (1937) määritteli matkustajapaikkojen vähimmäismääräksi yhdeksän. Seka-auton katsastaminen rinnastettiin 1946 linja-autoon (omnibus-autoon).
Seka-autoliikennettä harjoittivat liikennöitsijöitten ohella kauppaliikkeet, meijerit sekä jopa suuret maatilat. Meijerit ja tilat käyttivät seka-autoja esimerkiksi maidon kuljetukseen tuottajilta jalostukseen. Kuoreveden Savon tilan käytössä oli 1930-luvulla säännöllistä liikennettä Kuorevedeltä Mänttään harjoittava seka-auto: ”Tavarat kulkivat auton kolme metriä pitkällä lavalla ja sisälle autoon mahtui kymmenkunta matkustajaa. Autosta käytettiinkin yleisesti nimitystä ’Savon sekajuna’.”
Linja-autoliikennöitsijöistä esimerkiksi J. M. Eskelisen Lapin Linjat -yrityksen ensimmäinen auto oli vuonna 1928 hankittu Chevrolet-seka-auto reitille Rovaniemi–Kittilä. Kannaksen Matka-auto Oy puolestaan hankki REO Safety Bus -seka-auton vuonna 1937. Se oli käytössä reitillä Viipuri–Kivennapa–Tonteri.
thumb|Norjalainen seka-auto Volvon alustalla. Käkisalmi–Sortanlahti–Viipuri-reitillä ajettiin muun muassa kalansaaliita Viipurin torille. Tätä tarkoitusta palveleva linja lähti Sortanlahdesta kello 1 yöllä ja oli perillä Viipurissa kello 6.45.
Petsamon Liikenne Oy käytti Jäämerentien liikenteessä vuosimallin 1935 Ford-seka-autoa, joka oli varustettu lumiketjuilla ja suksilla. Petsamoon ajoivat seka-autolinjoilla myös esimerkiksi Nevakivi Oy ja Niilo Lindström. Rovaniemi-Petsamo-reitin pituus oli 517 km.
Suomen viimeinen seka-autolinja toimi Valkeakoskella. Sitä liikennöi Väinö Hällilä.
Seka-autojen määrä alkoi vähentyä sotien jälkeen. Vuoden 1950 lopussa Suomen ajoneuvorekisterissä oli 120 seka-autoa ja vuonna 1957, jolloin ne esiintyivät ajoneuvotilastoissa viimeistä kertaa omana ryhmänään, niitä oli enää 66. Eräänlainen seka-auton uusi tuleminen nähtiin 1990-luvulla, jolloin kuormitetuimmilla pikavuoroilla alettiin käyttää linja-autoja, joiden takaosassa oli koko auton korkuinen rahtitila umpikuorma-auton takaovineen ja jopa perälaitanostimineen.
Seka-autoja eri maissa
Saksassa Kässbohrer rakensi ensimmäisen seka-auton 1907. Yritys sai ”linja-auton ja kuorma-auton käytännölliselle yhdistelmälle” patentin 1910. Myös Saurer valmisti 18-istuma- ja 10-seisomapaikkaista seka-autoa, jossa oli erillinen ohjaamo. thumb|Skvader. Mercedes-Benz LPO 322 -seka-auto vuosimallia 1965 Ruotsista.
Tanskassa, Norjassa ja Ruotsissa oli Scania-Vabiksen, Volvon ja Mercedes-Benzin alustalle rakennettuja seka-autoja, joista käytettiin kombibuss-nimitystä. Ruotsissa seka-auto sai sekamuotoisen tarueläimen mukaan myös nimen skvader. Siellä seka-autoja käytettiin maatilojen maidonkuljetuksessa ennen varsinaisten maitoautojen (maidonkuljetukseen tarkoitettujen säiliöautojen) yleistymistä. 1970-luvulle tultaessa seka-autot katosivat liikenteestä.
Nykyään Ruotsissa on joitakin entistettyjä seka-autoja. Esimerkiksi JämtlandsBuss on hankkinut ja entistänyt Volvo B 727:n vuosimallia 1953. Kungliga Poststyrelsenin PS K90, Scania-Vabisin ja korivalmistaja Molinverkenin tekemä 13-paikkainen skvader on valmistettu 1949. Se lahjoitettiin käytöstä poistettuna Svenska Spårvägssällskapet -yhdistykselle 1967.
Belay My Last
Belay My Last on yhdysvaltalainen deathcore -yhtye, joka perustettiin vuonna 2004 Kalifornian Fullertonissa.
Enrollment Act
thumb|300px|Enrollment Act aiheutti ajoittain levottomuuksia kansan keskuudessa. Kuvassa liittovaltion joukot ottavat yhteen mellakoivan työväenluokan kanssa [[New Yorkin kutsuntamellakka|New Yorkin kutsuntamellakassa.]] Enrollment Act (tunnetaan myös nimillä Civil War Military Draft Act ja Conscription Act of 1863) oli sisällissodan runtelemassa Yhdysvaltain Unionissa vuonna 1863 hyväksytty laki, jolla pyrittiin saamaan lisää sotilaita armeijan palvelukseen. Lain taustalla oli vapaaehtoisten sotilaiden vähentyminen sisällissodan pitkittyessä. Enrollment Act velvoitti kaikkia Unionin alueella asuvia terveitä 20-45-vuotiaita miehiä sekä kansalaisuushakemuksen jättäneitä maahanmuuttajia ilmoittautumaan armeijan palvelukseen. Palvelukseen määrättävät miehet valittiin arvonnoilla. Koska afroamerikkalaisilla ei vielä tuolloin ollut Yhdysvaltain kansalaisuutta, oli heidät vapautettu palveluksesta. Lakiehdotus hyväksyttiin Yhdysvaltain kongressissa 3. maaliskuuta 1863 ja samalla se korvasi vuoden 1862 miliisilain.
Seka-auto
Seka-autoja eri maissa
Yhdysvalloissa Great Northern Railway tilasi Kenworth Truck Companylta 12 seka-autoa, niitä käytettiin Montanan osavaltiossa. Ajoneuvo tunnettiin nimellä bruck (yhdistelmä sanoista bus ’linja-auto’, ja truck ’kuorma-auto’). Great Northern’s 101 -bruckin kapasiteetti oli 20 matkustajaa ja seitsemän tonnia rahtia. Auto on kolmiakselinen. Sitä käytettiin vuosina 1951–1971. Esimerkiksi reitillä Kalispellista Whitefishiin se korvasi moottorijuna Galloping Goosen, joka oli kirjaimellisesti sekajuna käsittäessään pienen matkustajaosaston ja yhden tavaravaunun. Great Northern's 101 on entistetty.
Enrollment Act
Enrollment Actiin kuului mahdollisuus välttää asepalvelus, mikäli henkilö maksoi liittovaltiolle 300 dollaria (vertailun vuoksi mainittakoot, että tavallisen työväenluokkaisen miehen vuositulot olivat usein alle 500 dollaria) tai sai hankittua itselleen sijaisen asepalvelukseen. Tämä aiheutti suurta ärtymystä kansassa ja lakia pilkattiinkin yleisellä hokemalla "rich man's war, poor man's fight". Vaikka varakkaat miehet pystyivätkin halutessaan välttämään sotilaspalveluksen, oli pohjoisvaltioiden armeijassa kuitenkin likimain yhtä paljon varakkaita miehiä kuin pohjoisvaltioiden väestössä keskimäärin. Ostetun vapautuksen lisäksi mustien vapauttaminen palveluksesta aiheutti paikoittain vihanpurkauksia alueen mustaa väestöä kohtaan. Suurin ja tunnetuin Enrollment Actin aiheuttamista levottomuuksista oli New Yorkin kutsuntamellakka, joissa satoja ihmisiä kuoli valkoisten työläisten, mustien ja liittovaltion joukkojen välisissä yhteenotoissa neljän päivän aikana.
Etelävaltioissa oltiin jo ennen Enrollment Actia hyväksytty hyvin samankaltainen laki, joka velvoitti nuoria miehiä värväytymään armeijaan. Myös Etelävaltioissa mies pystyi kuitenkin ostamaan itselleen vapautuksen asepalveluksesta, minkä lisäksi suurten orjaplantaasien omistajat oli automaattisesti vapautettu palveluksesta. Nämä erioikeudet herättivät Etelävaltioiden talonpojissa samanlaista ärtymystä kuin Enrollment Act Pohjoisvaltioissa.
Simon Kjær
Simon Kjær (s. 26. maaliskuuta 1989 Horsens) on tanskalainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Milania. Hän on pelannut Tanskan maajoukkueessa yli 120 maaottelua.
Seka-auto
Seka-auton nykymuotoja
Seka-auton nykyaikaisia sovelluksia ovat niin sanotut työkunta-autot. Ne ovat kuorma-autoja, joissa on normaalia pitempi ohjaamo ja vastaavasti kuorma-auton lavaa lyhyempi yleensä katettu tavaratila, jossa työkunta kuljettaa tilaa vieviä työkoneita ja muita välineitä. Jotkut keikkabussit sekä eräät huoltoautot ja erikoisautot ovat rakenteellisesti seka-autoja. Myös eräissä paloautoissa käytetään ”seka-auton rakennetta”.
Simon Kjær
Seurajoukkue
Kjær aloitti uransa kotikaupunkinsa Horsensin lähiseurasta Lund IF:stä, josta hän siirtyi vuonna 2004 Midtjyllandin junioreihin. Hänet valittiin Ranskassa huhtikuussa 2006 pelatun nuorisoturnauksen parhaaksi pelaajaksi, minkä jälkeen joukkue hylkäsi tarjouksia hänestä muun muassa Lilleltä. Ensimmäisen kerran hän pelasi edustusjoukkueessa kesäkuun 2006 harjoitusotteluissa, ja runsas puoli vuotta myöhemmin tammikuussa 2007 hänet nostettiin edustusjoukkueen kokoonpanoon. Elokuussa 2007 Kjær kävi Real Madridin testeissä, jotka menivät hänen osaltaan hyvin, mutta Midtjylland hylkäsi madridilaisseuran tekemän tarjouksen. Seuraavassa kuussa hän teki viisivuotisen jatkosopimuksen joukkueen kanssa.
Seka-auto
Seka-autoja kirjallisuudessa
Väinö Linnan Täällä Pohjantähden alla -trilogian kolmannessa osassa kerrotaan Lauri Kiviojan hankkimasta seka-autosta: ”Laurin kyläläisille lupaama ihme oli niin sanottu sekajuna eli yhdistetty linja- ja kuorma-auto.” Auto oli Volvo-merkkinen.
Simon Kjær
Seurajoukkue
Kjær pelasi Tanskan pääsarjassa ensimmäisen kerran 30. syyskuuta 2007 ottelussa Aarhus GF:tä vastaan. Hän pelasi kauden ensimmäisellä puoliskolla neljässä ottelussa. Lokakuussa 2007 hänestä ilmoittivat olevansa kiinnostuneita englantilaisseurat Middlesbrough ja Chelsea. Helmikuussa 2008 hän teki viisivuotisen sopimuksen italialaisseura Palermon kanssa. Sopimus astui voimaan seuraavana kesänä. Palermo maksoi hänestä neljän miljoonan euron siirtokorvauksen. Hän pelasi loppukauden aikana Tanskassa 15 ottelua, ja koko kauden ottelumääräksi tuli siten 19.
Seka-auto
Seka-autoja kirjallisuudessa
Kalle Päätalon Iijoki-sarjaan kuuluvassa romaanissa Nuoruuden savotat kerrotaan seka-auton liikenteestä seuraavasti: ”Pian alkoi liikennöidä ensimmäinen vakituisia vuoroja ajava seka-auto, 'sekajuna', samoja maanteitä. Auto piti keskuspaikkanaan Kuusamoa, josta ajoi rengasta Kuusamo - Taivalkoski - Jokijärvi - Irni - Kuusamo. Kierroksensa sekajuna (etuosaltaan kuin pieni linja-auto, perässä lyhyt lavannysä) kulki vuorotellen kumpaankin suuntaan.” Päätalon maininta sijoittuu vuoteen 1936.
Simon Kjær
Seurajoukkue
Kjær liittyi heinäkuussa 2008 Italian pääsarjaseura Palermoon. Hän pelasi ensimmäisen kerran joukkueessa 26. lokakuuta 2008 ottelussa Fiorentinaa vastaan. Hänen peliesitystään kehuttiin, vaikkakin joukkue hävisi ottelun numeroin 3–1. Ensimmäisen maalinsa joukkueessa hän teki kolmannessa esiintymisessään 2. marraskuuta 2008 Chievoa vastaan. Hän pelasi lopulta ensimmäisen kautensa aikana 27 ottelua ja teki niissä kolme maalia.
Seka-auto
Seka-autoja kirjallisuudessa
Seppo Ervasti mainitsee samanlaista liikennettä olleen Kuusamon toisissa osissa jo aikaisemmin: ”1930-luvun alussa Kuusamon osuuskauppa alkoi harjoittaa niin kutsuttua sekajunaliikennettä. Tämä kulkuneuvo oli kuorma-auton ja linja-auton yhdistelmä eli pienoisbussi, jossa oli pieni lava. Tämä sekajuna liikennöi vuoropäivin kirkolta Vuotungin kautta Paanajärvelle ja sieltä Sovakylän kautta Liikaseen, mistä tultiin Käylän kautta kirkonkylään, ja joka toinen päivä reitti ajettiin toisin päin.”
Simon Kjær
Seurajoukkue
Seuraavaksi kaudeksi 2009–2010 Kjær nousi vakituisesti avauskokoonpanoon ja muodosti yhdessä Cesare Bovon kanssa vahvan keskuspuolustajaparin. Hän teki kaksi maalia kauden ensimmäisen puoliskon aikana ja pelasi yhteensä 35 ottelua koko kaudella.
Palermo ilmoitti 8. heinäkuuta 2010 kaupanneensa Kjærin saksalaisseura Wolfsburgiin. Kaudeksi 2011–2012 hän siirtyi lainasopimuksella italialaisseura Romaan. Wolfsburgissa hän pelasi runsaan kahden kauden aikana 57 bundesliigaottelua ja teki niissä kolme maalia. Lainapestinsä aikana hän pelasi Italian Serie A:ssa 22 ottelua eikä tehnyt maaleja.
Kjær siirtyi 5. heinäkuuta 2013 nelivuotisella sopimuksella ranskalaisseura Lilleen. Hän pelasi seurassa vain kaksi vuotta. Ensimmäisellä kaudella hän pelasi Ligue 1:ssä 35 ottelua ja toisella 31. Ainoan liigamaalinsa hän teki elokuussa 2014 Lorientia vastaan. Hän pelasi jälkimmäisellä kaudella Eurooppa-liigassa viisi ottelua ja teki maalin syyskuussa 2014 kotiottelussa Krasnodaria vastaan.
Kaudet 2015–2017 Kjær edusti turkkilaisseura Fenerbahçea. Ensimmäisellä kaudella hän pelasi Turkin Superliigassa 28 ottelua ja teki kaksi maalia. Toisella kaudella hän pelasi 27 liigaottelua ja teki yhden maalin. Hän pelasi molempina kausina Eurooppa-liigassa kahdeksan ottelua ja teki jälkimmäisellä kaudella maalin Zorja Luhanskia vastaan niin vieras- kuin kotiottelussakin.
Heinäkuussa 2017 Kjær siirtyi espanjalaisseura Sevillaan. Hän pelasi ensimmäisellä kaudella La Ligassa 20 ottelua ja teki maalin Real Betisia vastaan niin tammikuun kotiottelussa kuin toukokuun vierasottelussakin. Selkävamman vuoksi hän oli tammi-helmikuussa yli kuukauden ajan sivussa peleistä, ja polvivamma aiheutti huhti-toukokuussa kuukauden tauon. Mestarien liigassa hän pelasi kuusi ottelua ja teki maalin lokakuussa Moskovan Spartakia vastaan. Kaudella 2018–2019 Kjær pelasi Espanjan liigassa 26 ja Eurooppa-liigassa seitsemän ottelua eikä tehnyt maaleja.
Syyskuussa 2019 Kjær siirtyi lainasopimuksella italialaisseura Atalantaan, jossa hän pelasi viisi Serie A:n ottelua ja yhden Mestarien liigan ottelun. Tammikuussa 2020 hän siirtyi lainalle AC Milaniin, jossa hän pelasi loppukauden aikana 15 Serie A -ottelua. Kesällä 2020 Milan osti Kjærin itselleen. Hän pelasi kaudella 2020–2021 Serie A:ssa 28 ja Eurooppa-liigassa seitsemän ottelua. Jälkimmäisessä hän teki maalin neljännesvälierässä Manchester Unitedia vastaan. Kaudella 2021–2022 Kjær pelasi 11 Serie A -ottelua. Hän loukkaantui joulukuun alussa ja oli koko loppukauden poissa kentiltä. Mestarien liigan alkulohkossa hän pelasi kolme ottelua.
Maajoukkue
Kjær sai kutsun Tanskan maajoukkueeseen helmikuussa 2009 Palermossa nähtyjen vakuuttavien esitystensä jälkeen. Päävalmentaja Morten Olsen suunnitteli häntä uransa päättäneen Martin Laursenin korvaajaksi keskuspuolustukseen Per Krøldrupin pariksi. Hän ei kuitenkaan päässyt tuolloin vielä pelaamaan.
Kjær valittiin jälleen maajoukkueen kokoonpanoon 6. kesäkuuta 2009 pelattavaan vuoden 2010 MM-kisojen karsintaotteluun Ruotsia vastaan. Per Krøldrup oli sivussa loukkaantumisen takia, ja niin Kjær pelasi ottelussa täydet minuutit. Ensiesiintymisenä jälkeen hän pelasi myös kolmessa seuraavassa karsintaottelussa ja oli auttamassa sitä pääsemään MM-kilpailuihin. Hän kuului 28. toukokuuta 2010 julkistettuun Tanskan joukkueeseen vuoden 2010 MM-kilpailuihin. Hän pelasi MM-turnauksessa kaksi alkulohko-ottelua alusta loppuun mutta joutui jäämään kolmannesta sivuun saatuaan varoituksen molemmissa aiemmissa otteluissa.
Kjær pelasi täydet minuutit vuoden 2012 EM-kilpailuissa Tanskan kaikissa kolmessa ottelussa. Seuraavan kerran Tanska pelasi arvoturnauksessa vuoden 2018 MM-kilpailuissa ja siellä Kjær pelasi joukkueensa kaikki neljä ottelua alusta loppuun. Neljännesvälierä Kroatiaa vastaan ratkesi vasta rangaistuspotkukilpailussa. Kjær oli joukkueensa toinen laukoja ja teki maalin, mutta Kroatia voitti kilpailun ja eteni jatkoon. Kesällä 2021 pelatuissa EM-kilpailuissa hän pelasi avauskokoonpanossa välieriin yltäneen joukkueensa kaikki kuusi ottelua. MM-kilpailuissa 2022 hän pelasi 65 minuuttia ensimmäisessä alkulohko-ottelussa Tunisiaa vastaan.
Kjær on tehnyt maaotteluissa viisi maalia: maaliskuussa 2013 MM-karsintaottelussa Tšekkiä vastaan, marraskuussa 2014 EM-karsintaottelussa Serbiaa vastaan, kesäkuussa 2016 ystävyysottelussa Bosnia ja Hertsegovinaa vastaan sekä syys-lokakuussa 2021 peräkkäisissä MM-karsintaotteluissa Israelia ja Moldovaa vastaan. Hän on toiminut maajoukkueen kapteenina vuodesta 2016.
Kalle Korhonen (jääkäri)
Kalle Leonhard Korhonen oli suomalainen jääkärivänrikki. Hän oli monta sotaa nähnyt veteraani, joka oli talvisodassa vääpelinä muun muassa torjumassa Summassa ylivoimaista vihollista.
Perhetausta
Hänen vanhempansa olivat maanviljelijä Lauri Korhonen ja Elsa Moilanen. Hänet vihittiin avioliittoon vuonna 1925 Sigrid Elviira Honkasen kanssa.
Opinnot
Korhonen kävi kansakoulun.
Jääkärikausi
thumb|200px|Havainnekuva M.G.K:n miehistä (Jääkäripataljoona 27:n konekiväärikomppania) Riianlahdelta vuoden 1916 rintamaoloista. Korhonen työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 9. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamalta paluun jälkeen hänet 10. heinäkuuta 1917 alkaen pataljoonan 2. konekiväärikomppaniaan.
Suomen sisällissota
Korhonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi kiväärinjohtajaksi 10. jääkäripataljoonan konekiväärikomppaniaan, josta hänet siirrettiin 12. huhtikuuta 1918 alkaen joukkueenjohtajaksi 2. Jääkärirykmentin 6. jääkäripataljoonan konekiväärikomppaniaan. Hän otti osaa sisällissodan taisteluihin Tampereella ja Karjalankannaksella muun muassa Kuokkalassa.
Sisällissodan jälkeinen aika
Korhonen siirrettiin sisällissodan jälkeen 18. heinäkuuta 1918 alkaen koulutusaliupseeriksi Pioneerikoulutuspataljoonaan ja 1. marraskuuta 1918 alkaen Porin jalkaväkirykmentti 2:een, joka tunnettiin myöhemmin nimellä Savon jääkärirykmentti. Rykmentissä hänet määrättiin 1. kesäkuuta 1919 alkaen 3. konekiväärikomppanian vääpeliksi.
Korhonen osallistui vuonna 1920 Porajärven puolustukseen, jonka jälkeen hän erosi armeijasta 1. lokakuuta 1920 ja siirtyi Suojeluskuntajärjestön palvelukseen 1. marraskuuta 1920 ja hänet sijoitettiin konekiväärinohjaajaksi Kyminlaakson suojeluskuntapiiriin, missä hän palveli 1. joulukuuta 1920 saakka. Takaisin armeijan palvelukseen Korhonen astui 1. joulukuuta 1920 ja hänet sijoitettiin Savon jääkärirykmentin 3. konekiväärikomppaniaan. Armeijasta hän erosi jälleen 31. toukokuuta 1922, mutta astui takaisin palvelukseen jo 18. heinäkuuta 1923 ja tällä kertaa hänet sijoitettiin vääpeliksi Porin rykmenttiin 2. konekiväärikomppaniaan. Rykmentissä hänet siirrettiin 1. elokuuta 1928 II pataljoonan rehumestariksi ja 1. toukokuuta 1934 alkaen 1. komppanian varusmestariksi sekä 1. marraskuuta 1934 alkaen 3. komppanian ase- ja ampuma-aliupseeriksi kunnes 1. kesäkuuta 1937 hänet viimein siirrettiin I pataljoonan keittiömestariksi.
Talvi- ja jatkosota
Korhonen osallistui talvisotaan vääpelinä Jalkaväkirykmentti 15:ssä ja osallistui taisteluihin Summassa, Suokannassa ja Viipurissa. Välirauhan aikana hän jatkoi samassa tehtävässä.
Risto Aaltonen (jääkiekkoilija)
Risto Aleksander Aaltonen (24. lokakuuta 1930 Turku – 30. elokuuta 2010)  oli suomalainen jääkiekkoilija. Hän pelasi SM-sarjassa vuosina 1954–1958 ja voitti yhden Suomen-mestaruuden. Hän edusti Suomen maajoukkuetta yksissä MM-kilpailuissa.
Aaltonen edusti koko SM-sarjauransa ajan Turun Palloseuraa. Hän pelasi SM-sarjassa yhteensä 37 ottelua, joissa hänen tehopisteensä olivat 29 + 11 = 40 ja jäähymääränsä 24 minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa.
Suomen maajoukkueessa Aaltonen pelasi neljä maaottelua, joissa hän teki yhden maalin. Hän oli mukana Moskovan MM-kilpailuissa 1957.
Argo (yhtiö)
Argo on maatalouskoneita valmistava holdingyhtiö Italiassa. Sen perustivat veljekset Valerio ja Pierangelo Morra vuonna 1988. Yhtiö on sen jälkeen kasvanut voimakkaasti. Vuonna 1994 se osti enemmistön traktoreita valmistavasta Landinista ja seuraavana vuonna Valpadanasta. Yhtiö osti leikkuupuimuri- ja paalainvalmistaja Laverdan sekä Doncasterin traktoritehtaan Englannista, jonka mukana se sai McCormick-tuotemerkin CNH-yhtiöltä vuonna 2000. Traktoreiden valmistuksesta vastaa nykyisin tytäryhtiö Argo Tractors ja Valpadana. Traktoreiden tuotantotilat sijaitsevat Fabbricossa ja Luzzarassa.
Yhtiön nykyiset tuotemerkit:
Luettelo televisiosarjan Winx-klubi hahmoista
Tämä on luettelo Winx-klubi-mediasarjan hahmoista.
Bloom
Bloom on Lohikäärmeen liekin (myöhemmin lohikäärmetulen) keiju ja hallitsee siis tulta. Hän on sarjan alussa 16-vuotias, ja hänen syntymäpäivänsä on 25. marraskuuta. Hän on Dominon prinsessa, mutta kasvanut koko elämänsä Maassa pikkukaupunki Gardeniassa kasvattivanhempiensa Miken ja Vanessan luona tietämättä taikavoimistaan tai kuninkaallisuudestaan.
Bloom on Winx-klubin johtohahmo ja erityisesti Stellan paras ystävä. Hän on uskollinen, voimakasluontoinen ja hyvin uhrautuva. Hän on myös erittäin vahva Lohikäärmeen voimansa ansiosta. Bloom seurustelee prinssi Skyn kanssa. Hänen pixiensä on käytävien ja koodien pikkukeiju Lockette, ja merenneito-selkiensä Serena. Seitsemännellä kaudella Bloom saa keijueläimen, yksisarvis-ponin nimeltä Elas.
Winx-klubiin perustuvassa Fate: The Winx Saga-sarjassa Bloomia näyttelee näyttelijä Abigail Cowen.
Stella
Stella on Auringon ja Kuun (myöhemmin vain auringonpaisteen) keiju ja sarjan alussa 17-vuotias. Hän on Solarian eronneen kuningasparin, Radiuksen ja Lunan tytär, ja siten siis Solarian prinsessa. Hän on Winx-klubin tytöistä vanhin, huolettomin ja huumorintajuisin. Stella on itsevarma ja sanavalmis persoona, ja hän rakastaa hauskanpitoa.
Stella on muita vuoden vanhempi, sillä hän oli jo vuotta aiemmin Alfeassa. Hänet kuitenkin erotettiin tekemiensä vahinkojen vuoksi. Ensimmäisen tuotantokauden aikana selvisi spesialistien sopimus roolien vaihdoksesta, että Stellan poikaystävä on Brandon ja Bloomin oikea prinssi Sky.
Mozarabit
thumb|[[Muraalimaalaus San Baudelio de Berlangasta, nyt Pradon museossa.]] Mozarabit (spanjaksi: mozárabes [moˈθaɾaβes]; portugaliksi: moçárabes [muˈsaɾɐβɨʃ]; katalaaniksi: mossàrabs [muˈsaɾəps]; arabiaksi: مستعرب‎ trans. musta'rabon) nimitys, jota alettiin keskiajalla käyttää nykyisen Espanjan islamilaisella alueella asuneista tai sieltä tulleista kristityistä, jotka olivat omaksuneet arabialaisia tapoja.
Luettelo televisiosarjan Winx-klubi hahmoista
Stella
Stella on Bloomin paras ystävä, jonka tämä Winxeistä ensimmäisenä tapasi. Stella oli taistelemassa hirviöitä vastaan Bloomin osuessa paikalle, ja yksi hirviöistä nappasi tämän. Bloomin pelko aktivoi hänen taikavoimansa, joista hän ei tiennyt. Stella on vaaleahiuksinen ja hänen silmänsä ovat kullanruskeat. Hänellä on myös aurinkokeijun tavoin päivettynyt iho. Hänen syntymäpäivänsä on 9. marraskuuta. Stellan pixie on Amore, rakkauden pikkukeiju, ja selkie Solarian portinvartija Iliris. Hän seurustelee Brandonin kanssa, joka on Skyn aseenkantaja ja hyvä ystävä. Hänellä on keijueläimenä Välke, aurinkolintu.
Mozarabit
Nimi
Nimen mozarabi tarkkaa alkuperää ei tunneta, mutta sen etymologiasta on kaksi yleistä eri teoriaa. 1200-luvulla elänyt arkkipiispa Rodrigo Ximenez kirjoitti julistuksessaan latinaksi "Dicti sunt mixli arabes, eo quod mixti Arabibus conviveban" ja tästä on tulkittu termin olevan johdettu latinasta. Sittemmin ylesiemmäksi on tullut teoria, jonka mukaan sana on johdettu arabialaisesta termistä musta'rab, joka tarkoittaa tässä yhteydessään arabilaistunutta.
Luettelo televisiosarjan Winx-klubi hahmoista
Stella
Stella pitää muotivaatteista ja pojista. Hänen unelmanaan on tulla muotisuunnittelijaksi. Stellalla on herkästi mielipide joka asiaan, ja hän tuo sen myös esiin. Hän ei aina ajattele ennen kuin tekee, mistä voi aiheutua vaikeuksia. Luonteeltaan hän on vilkas, optimistinen ja iloinen. Vaikka Stella vaikuttaa usein pinnalliselta "diivalta", Bloomin ja muiden onnellisuus merkitsee hänelle paljon.
Mozarabit
Kristityt al-Andalusissa
thumb|[[Beato Morgan.]] Vuonna 711 tapahtunut visigoottien valtakunnan romahdus arabivalloituksen edessä johti siihen, että Pyreneiden niemimaan väestö sai arabeista ja berbereistä uuden hallitsevan luokan. Se ei kuitenkaan sulautunut valloittamaansa väestöön, kuten 400-luvulla pohjoisesta tulleet visigootit olivat tehneet. Pohjois-Afrikasta tulleiden hyökkääjien uskonto ei ole varmuudella tiedossa, sillä ainoa aikalaislähde, Vuoden 754 kronikka, ei kerro siitä mitään, vaan puhuu tulijoista vain "arabeina" tai "saraseeneina".
Luettelo televisiosarjan Winx-klubi hahmoista
Stella
Winx Klubiin perustuvassa Fate: The Winx Saga-sarjassa Stellaa näyttelee näyttelijä Hannah van der Westhuysen.
Mozarabit
Kristityt al-Andalusissa
Valloitettujen asukkaiden asemasta kertoo 1300-luvun käsikirjoituksena säilynyt rauhansopimus, jonka solmivat vuonna 713 kuvernööri Musan poika Abd al-Aziz ibn Musa ja Theodemir (Tudmir), joka oli hallinnut seitsemää kaupunkia niemimaan kaakkoisosassa. Sopimuksen mukaan ne, jotka antautuivat ja alistuivat "Jumalan herruudelle" ja suostuivat hänen profeettansa alamaisiksi, saivat jatkaa elämäänsä entisten herrojensa alaisuudessa normaaliin tapaan. He saivat jatkaa uskontonsa harjoittamista eikä heidän kirkkojaan hävitetty. Vastineeksi heidän tuli kieltäytyä suojelemasta valloittajien vihollisia. Heidän tuli lisäksi maksaa veroa, jonka suuruus määriteltiin sopimuksessa. Vastaavia sopimuksia ilmeisesti tehtiin eri paikoissa valloitusten edetessä. Näyttöä ei ole siitä, että vero olisi ollut entistä suurempi; luultavasti se pikemminkin vastasi aikaisempia visigoottien veroja. Tulkinnat siitä, että jo tässä vaiheessa olisi ollut kyse dhimmi -sopimuksesta ja jizya -verosta ovat anakronistisia, sillä näitä käsitteitä ei sopimuksessa esiinny.
Luettelo televisiosarjan Winx-klubi hahmoista
Flora
Flora on luonnon ja kukkien keiju ja sarjan alussa 16-vuotias. Hän on kotoisin Lynpheasta.
Mozarabit
Kristityt al-Andalusissa
Viimeistään 800-luvulla valloittajien uskontona oli islam, kun maan alkuperäiset asukkaat olivat joko trinitaarisia kristittyjä tai juutalaisia. Uskontosuhteiden kiristymistä 800-luvulla osoitti Pyhän Eulogiuksen kirjallinen tuotanto (kertomukset Córdoban marttyyreista ja pilkallinen Muhammedin elämäkerta) sekä Eulogiuksen teloittaminen noin vuonna 858. Islamin vakiintumisen myötä kristittyjen ja juutalaisten asema heikkeni, kun heitä alettiin kohdella dhimmeinä, joilla oli rajoitetut kansalaisoikeudet. Joidenkin tietojen mukaan myös heidän verotuksensa kasvoi niin, että Muhammad I:n valtakaudella se oli kolme ja puolikertainen verrattuna muslimien verotukseen.
Luettelo televisiosarjan Winx-klubi hahmoista
Flora
Flora on Winx-klubin ujoin ja herttaisin sekä ehkä herkin ja vastuuntuntoisin. Hän seurustelee Helian kanssa, joka tuli kuvioihin toisella kaudella. Floralla oli vaikeuksia kertoa Helialle tunteistaan, mutta nyt he osaavat tunnustaa toisilleen rakkautensa. Kausien aikana heidän suhteensa on kohdannut myös alamäkiä.
Mozarabit
Kristityt al-Andalusissa
800-luvun puolivälin jälkeen kristittyjä alkoi jo paeta Pyreneitten niemimaan pohjoisiin kristillisiin valtioihin. Nämä Andalusiasta tulleet kristityt olivat omaksuneet arabialaisia tapoja ja puhuivat vanhaa arkaaista romaanista murretta tai arabiaa, mikä erotti heidät pohjoisen muusta väestöstä. Heistä alettiin käyttää nimitystä "mozarabi".
Luettelo televisiosarjan Winx-klubi hahmoista
Flora
Floralla on Miele-niminen pikkusisko. Hänen pixiensä on Chatta, juorujen pikkukeiju, ja selkiensä Linphean meriportin vartija Daisyree. Floralla on heleän ruskea iho, pitkät vaaleanruskeat hiukset ja vihreät silmät. Hän pukeutuu mielellään vaaleanpunaiseen. Hän on syntynyt 1. maaliskuuta. Hänen keijueläimensä on suuri Lynphean taikasusi, jonka hän nimesi Amarokiksi.
Mozarabit
Kristityt al-Andalusissa
Alkuperäiset asukkaat alkoivat Córdobassa kääntyä joukoittain islamiin 900-luvun aikana. Käännynnäisiä kutsuttiin Andalusiassa termillä musalima ja seka-avioliitoista syntyneitä muwallad. Dhimmien sekä mulattien (muladies) eli islamiin kääntyneiden kristittyjen ja juutalaisten sorto johti ajoittain kapinoihin, joista jotkut menestyivät. Esimerkiksi 900-luvulla mulatti Umar Ibn Hafsun kävi Malagassa vuosikymmeniä kestänyttä sotaa umaijadi-hallitsijoita vastaan.
Luettelo televisiosarjan Winx-klubi hahmoista
Flora
Floran menneisyydestä ei tiedetä paljoa. Kolmannella kaudella Winxit seikkailevat hänen kotiplaneetallaan Lynpheassa ja tapaavat hänen pikkusiskonsa Mielen. Flora saa Enchantix voimansa pelastamalla Mielen ja uhrautumalla. Miele nousee merkittävämpään rooliin kuudennella kaudella, kun hän on kasvanut pikkutytöstä nuoreksi keijuksi. Sarjan seitsemännellä kaudella tavataan vihdoin Floran ja Mielen vanhemmat Lynpheassa.
Winx Klubiin perustuvassa Fate: The Winx Saga-sarjassa Floraa näyttelee näyttelijä Paulina Chavez.
Mozarabit
Taide
Mozarabit toivat mukanaan kristittyihin valtakuntiin arabialaisia vaikutteita esimerkiksi arabian kielen taitonsa mukana. Mozarabialainen taide oli täysin arabialaistunut siinä määrin, että mozarabien taide tunnistetaan vain sen kristityistä aiheista. Mozarabit jättivät jälkeensä esimerkiksi arabilaiseen tyyliin valmistettuja tekstiilejä, kaakeleja ja muuta keramiikkaa. Ehkä tunnetuin yksittäinen mozarabilainen tuotos on nimellä Commentaria In Apocalypsin -tunnettu Beatus Liébanalaisen käsikirjoitusten sarja, joka koostuu värikkäästi kuvitetusta Ilmestyskirjan selostuksista.
Luettelo televisiosarjan Winx-klubi hahmoista
Musa
Musa on musiikin keiju ja sarjan alussa 16-vuotias. Hän on kotoisin Melodysta. Kolmannella kaudella Musa sai Enchantix-voiman pelastaessaan Melodyn prinsessa Galatean Alfean tulipalosta. Musa haluaa kuolleen äitinsä tavoin laulajaksi. Musan äiti kuoli tämän ollessa vielä lapsi, mutta hän on hyvissä väleissä isänsä kanssa, joka äidin kohtalon takia aluksi vastusti Musan urahaaveita.